|  |  |
| --- | --- |
|  |  |
| Margus Tsahkna  Välisministeerium | (kuupäev digiallkirjas) nr 1.9-2/828 |

Toidu välisabi lepingud

Austatud härra Tsahkna

Regionaal-ja Põllumajandusministeeriumi ülesandeks on riigikaitse tegevuskavas pandud välise abi korraldamine toiduga tagamise valdkonnas. See tähendab ka seda, et meil tuleb ette valmistada välisabi lepingud. Nende lepingute eesmärk on tagada toiduga varustatus riigikaitseliste kriiside korral siis, kui meie enda varud on ammendatud või tarneahelad oluliselt häiritud, mis ei võimalda meil toitu toota ja elanikkonda vajalikul määral toiduga varustada.

Regionaal-ja Põllumajandusministeeriumi vastutuses on küll varustuskindluse tagamine siseriiklikult koostöös Eesti Varude Keskusega, kuid meie diplomaatiliste kanalite ulatus ja välisabi lepingute sõlmimise tehniline võimekus ei ole piisav selleks, et kokku lepitud ajaraamis ka oodatud tulemusteni jõuda. Oleme alustanud läbirääkimisi Norra Kuningriigiga, kes on valmis meiega kaasa mõtlema ja edasise koostöö võimaluste kaardistamine on veel pooleli. Edaspidi kavatseme läbirääkimisi laiendada ka teiste sobivate riikidega.

Teeme ettepaneku Välisministeeriumile juhtida lepingute ettevalmistamise protsessi koostöös teiste seotud osapooltega nii, et sellega oleks tagatud riigikaitse terviklikkus ja tõhus protsesside juhtimine.

Lugupidamisega

(allkirjastatud digitaalselt)

Hendrik Johannes Terras

minister

Sama: Majandus-ja Kommunikatsiooniministeerium, Riigikantselei

Kristiina Lillestik

56295156, kristiina.lillestik@agri.ee